LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL Lietuvos Respublikos sveikatos apsaugos ministro 2011 m. lapkričio 22 d. įsakymO Nr. V-1001 „Dėl Radiacinės ir radioaktyviųjų šaltinių fizinės saugos mokymo ir instruktavimo tvarkos aprašo patvirtinimo“ PAKEITIMO

2024 m. spalio 31 d. Nr. V-1062

Vilnius

1. Pakeičiu Radiacinės ir radioaktyviųjų šaltinių fizinės saugos mokymo ir instruktavimo tvarkos aprašą, patvirtintą Lietuvos Respublikos sveikatos apsaugos ministro 2011 m. lapkričio 22 d. įsakymu Nr. V-1001 „Dėl Radiacinės ir radioaktyviųjų šaltinių fizinės saugos mokymo ir instruktavimo tvarkos aprašo patvirtinimo“:

1.1. Pakeičiu 7 punktą ir jį išdėstau taip:

„7. Teorinis radiacinės ir (ar) fizinės saugos mokymas gali būti vykdomas vienu iš šių būdų:

7.1. kontaktiniu;

7.2. nuotoliniu, kai fizinis asmuo, turintis galiojantį asmens, turinčio teisę mokyti radiacinės saugos, atestavimo pažymėjimą (toliau – radiacinės saugos atestavimo pažymėjimas), ir (ar) fizinis asmuo, turintis galiojantį asmens, turinčio teisę mokyti fizinės saugos, atestavimo pažymėjimą (toliau – fizinės saugos atestavimo pažymėjimas), tiesiogiai skaito paskaitas naudodamas telekomunikacijų galinius įrenginius;

7.3. hibridiniu (kontaktiniu ir nuotoliniu), kai dalis paskaitų vykdoma kontaktiniu būdu, o kita dalis – nuotoliniu būdu;

7.4. VMA Tvarkos aprašo VII skyriuje nustatyta tvarka.“

1.2. Papildau 71 punktu:

„71. Praktiniai radiacinės ir (ar) fizinės saugos mokymo užsiėmimai vykdomi tik kontaktiniu būdu.“

1.3. Pakeičiu 11.6 papunktį ir jį išdėstau taip:

„11.6. užtikrinti, kad praktiniai užsiėmimai būtų vykdomi kontaktiniu būdu ir jų metu būtų naudojama apšvitą patiriančių darbuotojų apšvitos ir darbo vietų stebėsenų įranga bei būtų su veiklos vykdytojais sudarytos sutartys dėl praktinių užsiėmimų vykdymo, kai asmenys, vykdantys radiacinės ir (ar) fizinės saugos mokymą, neturi galimybės vykdyti praktinių užsiėmimų;“.

2. Nustatau, kad šis įsakymas įsigalioja 2025 m. kovo 1 d.

Sveikatos apsaugos ministras	Aurimas Pečkauskas